Document ID: /roh_data/filtered/fineweb-2-filterrobots_roh.jsonl.gz/37377

Al grand slam da tennis, il US Open a New York, ha Serena Williams pers ses gieu da mezfinal cunter Karolina Pliskova da la Tschechia en dus sets cun 2:6 e 6:7 (5:7). Angelique Kerber da l’auter maun ha gudagnà il mezfinal cunter Caroline Wozniacki dal Danemarc senza problems en dus sets cun 6:4 e 6:3. Kerber cuntanscha uschia per la terza gia quest onn in final d’in grand slam.
Angelique Kerber è il 22avel numer 1 sin il tour da las dunnas e la segunda Tudestga suenter Steffi Graf.
Hingis/Vandeweghe perdan
A fin è l’US Open per il duo Martina Hingis e Coco Vandeweghe. La Svizra e l’Americana han pers il gieu da mezfinal cunter las Franzosas Caroline Garcia e Kristina Mladenovic en dus sets cun 3:6 e 4:6. En il final dal turnier da dubel fruntan las Franzosas sin l’Americana Bethanie Mattek-Sands e la Tscheca Lucie Safarova.
RR novitads 06:00